*Հավելված 1*

ՀՀ Սյունիքի մարզի Մեղրի համայնքի ավագանու

2018 թվականի դեկտեմբերի 27-ի N109-Ն որոշման

***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԵՂՐԻ ՀԱՄԱՅՆՔՈՒՄ 2019 ԹՎԱԿԱՆԻ ՀԱՄԱՐ ՕՐԵՆՔՈՎ ՉՍԱՀՄԱՆՎԱԾ ՏԵՂԱԿԱՆ ՎՃԱՐՆԵՐԻ ՆՈՐ ՏԵՍԱԿՆԵՐԸ ԵՎ ԴՐՈՒՅՔԱՉԱՓԵՐԸ***

1. Սահմանել Մեղրի համայնքի վարչական տարածքում հասցեների տրամադրման ծառայության վճար՝

1)ֆիզիկական անձանց սեփականություն համարվող հողամասերի, բազմաբնակարան շենքերի բնակարանների ու բնակելի տների համար՝

ա. Ագարակ և Մեղրի քաղաքներում՝ 5000 (հինգ հազար)  ՀՀ դրամ,

բ. Լեհվազ և Կարճևան գյուղերում` 1000 (մեկ հազար) ՀՀ դրամ,

գ. Մեղրի համայնքի մնացած գյուղական բնակավայրերում` 500 (հինգ հարյուր) ՀՀ դրամ:

2) Ֆիզիկական անձանց սեփականություն համարվող ոչ բնակելի շինությունների համար`

ա. Ագարակ և Մեղրի քաղաքներում՝ 15000 (տասնհինգ հազար)  ՀՀ դրամ,

բ. Լեհվազ և Կարճևան գյուղերում` 1000 (մեկ հազար)  ՀՀ դրամ,

գ. Մեղրի համայնքի մնացած գյուղական բնակավայրերում` 500 (հինգ հարյուր) դրամ:

3) Իրավաբանական անձանց սեփականություն համարվող անշարժ գույքի համար՝ 20000 (քսան հազար) ՀՀ դրամ:

2. Սահմանել Մեղրի համայնքի վարչական տարածքում փողոցային լուսավորության հենասյուների օգտագործման տրամադրման ծառայության վճար՝ ամսական 500 (հինգ հարյուր) ՀՀ  դրամ` յուրաքանչյուր հենասյան համար:

3. Սահմանել միջմարզային, ներմարզային և ներհամայնքային ուղևորափոխադրումներ իրականացնող երթուղային ավտոբուսների և միկրոավտոբուսների՝ Մեղրի համայնքի ավտոկանգառներից օգտվելու համար ծառայության վճար՝ ամսական 1500 (մեկ հազար հինգ հարյուր) ՀՀ դրամ` յուրաքանչյուր ավտոմեքենայի համար:

4. Համայնքի վարչական տարածքում տարբեր միջոցառումների կազմակերպման նպատակով համայնքային սեփականություն համարվող մշակույթի տների, դահլիճների, ակումբների օգտագործման տրամադրման համար վճարը սահմանել՝

1) Ագարակի մշակույթի պալատի և Մեղրու մշակույթի տան դահլիճների համար՝ բարեգործական միջոցառումների անցկացման նպատակով 0 (զրո ) ՀՀ  դրամ, այլ միջոցառումների անցկացման նպատակով մեկ օրը` 30000 - 60000 (երեսուն հազարից վաթսուն հազար)  ՀՀ դրամ: Մեղրի և Ագարակ քաղաքներում գտնվող մյուս դահլիճների համար՝ բարեգործական միջոցառումների նպատակով`0 (զրո)  ՀՀ դրամ, այլ միջոցառումների անցկացման նպատակով մեկ օրը` 20000 (քսան հազար)  ՀՀ դրամ:

2) Գյուղական բնակավայրերի ակումբների դահլիճների համար՝ բարեգործական միջոցառումների անցկացման նպատակով  0 (զրո)  ՀՀ դրամ, այլ միջոցառումների անցկացման նպատակով մեկ օրը` 5000 (հինգ հազար)  ՀՀ դրամ:

5. Սահմանել Մեղրի համայնքի սեփականություն հանդիսացող շենքերի և շինությունների օտարման և օգտագործման տրամադրման փաստաթղթերի (փաթեթի) կազմման, չափագրական և այլ նման աշխատանքների կատարման համար ծառայության վճար՝ 70000 (յոթանասուն հազար) ՀՀ  դրամ:

6. Սահմանել Մեղրի համայնքի վարչական տարածքում գտնվող ինքնակամ կառույցների օրինականացման, օտարման կամ օգտագործման տրամադրման, չափագրական և այլ նման աշխատանքների կատարման համար ծառայության վճար՝

1) ավտոտնակների, այգետնակների, կրպակների, տաղավարների և այլ համանման շինությունների համար՝ 10000 (տասը հազար) ՀՀ դրամ,

2) բնակելի տների, տնտեuական և oժանդակ շինությունների համար՝ 15000 (տասնհինգ հազար)  ՀՀ դրամ,

3) հասարակական, արտադրական և այլ նշանակության շինությունների համար՝ 70000 (յոթանասուն հազար) ՀՀ դրամ:

7. Սահմանել Մեղրի համայնքի վարչական տարածքում գտնվող անշարժ գույքի գործառնական նշանակության փոփոխության ծառայության վճար՝

1) շինությունների համար՝

ա. ֆիզիկական անձանց համար` 10000 (տասը հազար) ՀՀ դրամ, գումարած յուրաքանչյուր 1 քառակուսի մետր մակերեսի համար՝  200 (երկու հարյուր) ՀՀ դրամ,

բ. իրավաբանական անձանց համար` 50000 (հիսուն հազար) ՀՀ դրամ, գումարած յուրաքանչյուր 1 քառակուսի մետր մակերեսի համար՝ 300 (երեք հարյուր) ՀՀ դրամ:

2) Հողամասերի համար՝

ա. ֆիզիկական անձանց համար` 5 000 (հինգ հազար)  ՀՀ դրամ, գումարած յուրաքանչյուր 1 քառակուսի մետր մակերեսի  համար՝ 100 (մեկ հարյուր)  ՀՀ դրամ,

բ. իրավաբանական անձանց համար` 50000 (հիսուն հազար) ՀՀ դրամ, գումարած յուրաքանչյուր 1 քառակուսի մետր մակերեսի համար՝ 200 (երկու հարյուր) ՀՀ  դրամ:

8. Մեղրի համայնքի վարչական տարածքում տրանսպորտային ծառայությունից (միջբնակավայրային ուղևորափոխադրումներ) օգտվող մեկ ուղևորի համար համայնքի կողմից մատուցվող ծառայության դիմաց փոխհատուցման վճար ըստ երթուղիների՝ համաձայն հավելված 1-ի:

9. Համայնքային սեփականություն հանդիսացող МАЗ-551605-280-600 մոդելի բեռնատար ինքնաթափ ավտոմեքենայի ծառայություններից օգտվելու համար վճարը սահմանել՝ յուրաքանչյուր օրվա համար՝ 15000 ( տասնհինգ հազար) ՀՀ դրամ, վառելիքի ծախսը թողնելով պատվիրատուի վրա:

10. Համայնքային սեփականություն հանդիսացող JCB 3CX SiteMaster մոդելի բազմաֆունկցիոնալ անվավոր էքսկավատորի ծառայություններից օգտվելու համար վճարը սահմանել՝ առաջին մեկ ժամվա համար՝ 20000 ( քսան հազար )  ՀՀ դրամ, գումարած հաջորդող յուրաքանչյուր ժամվա համար՝ 10000 ( տասը հազար ) ՀՀ դրամ, վառելիքի ծախսը թողնելով պատվիրատուի վրա:

ՀԱՄԱՅՆՔԻ ՂԵԿԱՎԱՐ՝ Մ. ԶԱՔԱՐՅԱՆ